Tolong jelaskan mengenai Singa (buruj) dalam bahasa melayu

Singa ( Siṃha), Asad ( ʾAsad), atau Leo (Leo) ialah salah sebuah buruj zodiak, terletak di antara Cancer (Ketam) ke barat dengan Virgo (Perawan) ke timur. Namanya dalam bahasa Latin bermaksud singa, dan untuk orang Yunani Purba, buruj ini singa Nemea yang dibunuh oleh wira mitos Yunani Herakles (dikenali oleh orang Rom Purba sebagai Herkules) sebagai salah satu daripada dua belas tugasnya. Lambangnya ialah  (). Sebagai salah sebuah daripada 48 buah buruj yang diperihalkan oleh ahli astronomi abad ke-2, Ptolemy, Leo kekal sebagai salah sebuah daripada 88 buah buruj moden kini, dan salah sebuah buruj yang mudah dikecam kerana banyak bintang cerahnya dan bentuknya yang tersendiri yang merupakan tinggal daripada singa dekam yang digambarkan olehnya. Surai dan bahu singa ini juga membentuk suatu asterisme yang dikenali sebagai "Sabit", yang mungkin menyerupai "tanda tanya" terbalik kepada para pencerap moden.